hotchpotch/miracl-hf-unified huggingface dataset:
Aljustrel
Aljustrel on kunta Bejan piirissä, Alentejossa, Portugalissa. Sen pinta-ala on 458,5 km² ja väkiluku 9 257.
Aljustrelin nykyinen pormestari on Nelson Brito. Kunnan juhlapäivä on 13. kesäkuuta.
Almodôvar
Almodôvar on kunta Bejan piirissä Portugalissa. Sen pinta-ala on 777,9 km² ja väkiluku vuonna 2011 oli 7,449.
Almodôvarin pormestari on António Bota. Kunnan juhlapäivä on 24. kesäkuuta.
Severin Falkman
Severin Gabriel Falkman (25. huhtikuuta 1831 Tukholma – 9. heinäkuuta 1889 Helsinki) oli ruotsalaissyntyinen, Suomessa työskennellyt taidemaalari. Hän on tehnyt Helsingin yliopiston kirjastoon eri tieteenaloja symbolisoivat maalaukset, joissa hän käytti vain harmaan ja ruskean sävyjä. Hän oli karelianismin ennakoija, ja teki matkan Itä-Suomeen jossa kuvasi kansaa ja kansatieteellisiä esineitä, ja laati näistä kirjan "Itä-Suomessa" (1885).
Falkmanin vanhemmat olivat helsinkiläinen kauppias Hans Johan Falkman (k. 1855) ja Sofia Holmberg. Hänen sisarensa oli oopperalaulaja Hanna Sofia Falkman, joka avioitui 1855 Alexander Wilhelm Brummerin (1826–1908) kanssa. He olivat syntyneet Ruotsissa ja muuttaneet vanhempiensa kanssa Suomeen 1840-luvulla. Falkman kävi Helsingin yksityislyseota ja pääsi ylioppilaaksi 1850.
Falkman oli Suomen Taideyhdistyksen piirustuskoulun ensimmäisiä oppilaita vuonna 1848. Hän harjoitti taideopintoja Pariisissa 1857–1861 ja teki taideopintomatkan Pariisiin, Roomaan ja Müncheniin 1863–1870. Ennen lopullista Suomeen asettumistaan 1870 hän työskenteli seitsemän vuotta Roomassa 1864–1870. Hänen merkittävin maalauksensa on "Kaarle Knuutinpojan lähtö Viipurin linnasta Tukholman kuninkaanvaaliin 1448" (1880–1886, Ateneum).
Alvito (Portugali)
Alvito on kunta Bejan piirissä, Portugalissa. Sen pinta-ala on 264,8 km² ja väkiluku noin 2 500.
Alviton nykyinen pormestari on António Valério.
Barrancos
Barrancos on kunta Bejan piirissä, Portugalissa. Sen pinta-ala on 168,4 km² ja väkiluku noin 1 800.
Barrancosin nykyinen pormestari on António Tereno. Kunnan juhlapäivä on 28. elokuuta. Barrancos on yksi Portugalin kuudesta kunnasta, jotka koostuvat vain yhdestä freguesiasta.
Castro Verde
Castro Verde on kunta Bejan piirissä, Portugalissa. Sen pinta-ala on 569,4 km² ja väkiluku noin 7 276.
Castro Verden nykyinen pormestari on Francisco Duarte. Kunnan juhlapäivä on 29. kesäkuuta.
Q (lehti)
Q on Britanniassa kuukausittain ilmestyvä musiikki- ja viihdelehti. Sen perustivat Mark Ellen ja David Hepworth, ja ensimmäinen lehti julkaistiin vuonna 1986.
Lehden keskeistä sisältöä ovat listat.
Cuba
Cuba on kunta Bejan piirissä, Portugalissa. Sen pinta-ala on 172,1 km² ja väkiluku 4 878 (2011).
Cuban nykyinen pormestari on João Português. Kunnan juhlapäivä on 24. huhtikuuta.
Ferreira do Alentejo
Ferreira do Alentejo on kunta Bejan piirissä, Portugalissa. Sen pinta-ala on 648,3 km² ja väkiluku noin 8 300.
Ferreira do Alentejon nykyinen pormestari on Aníbal Reis Costa. Kunnan juhlapäivä on 5. maaliskuuta.
Nuestra Señora de la puria y limpia Concepción
Nuestra Señora de la puria y limpia Concepción tai lyhyemmin Nuestra Señora de la Concepción oli espanjalainen kauppa-alus. Alus laskettiin vesille Havannassa, Kuubassa vuonna 1620. 600 tonnin puurunkoinen alus oli varustettu 40 tykillä, ja sen miehistö käsitti 500 miestä.
Aluksen uran ensimmäiset kaksi vuosikymmentä eivät ole tiedossa. Vuonna 1639 Casa de la Contratación, Espanjan kauppavirasto, vuokrasi aluksen ja määräsi sen 20 aluksen osaston lippulaivaksi. Laivasto purjehti Vera Cruziin 64 päivässä ja purki lastin. Alukset jäivät satamaan talveksi.
Laivasto lähti paluumatkalle 23. heinäkuuta 1641. "Concepciónille" oli lastattu 35–140 tonnia hopeaa, kultaa ja 1 200 paalia väriaineita ja muuta arvotavaraa. Lastin arvo oli yhden ja neljän miljoonan peson välillä. Aluksen komentaja Don Juan de Villavicenio pyysi saada korjata aluksensa Havannan satamssa, mutta pyyntö evättiin jopa sen jälkeen, kun laivasto joutui palaamaan takaisin satamaan "Concepciónilla" havaitun vuodon vuoksi. Vuoto korjattiin, ja laivasto lähti matkaan 20. syyskuuta, kuukauden verran normaalia Espanjan aarrelaivojen purjehduskautta myöhässä.
Kahdeksan päivää lähdön jälkeen laivasto joutui hurrikaanin kouriin Floridan niemimaan edustalla. Myrsky upotti aluksista yhdeksän, ja vain kaksi jatkoi matkaansa kohti Espanjaa. Myrsky päättyi lokakuun ensimmäisenä, ja "Concepción" kääntyi kohti Puerto Ricon satamaa. 31. lokakuuta vaurioitunut alus juuttui karille Abrojosin riutalla Hispaniolan (nyk. Haitin saari) pohjoispuolella, paikassa 20°43 pohjoista leveyttä. Kahta päivää myöhemmin alus hajosi merenkäynnissä. Aluksen miehistöstä 33 miestä pelastui laivaveneellä Hispaniolan saarelle ja 240 muuta pääsi saarelle rakentamillaan lautoilla.
Aluksen hylyn löytämiseksi ja lastin pelastamiseksi järjestettiin useita tutkimusmatkoja, mutta vasta vuonna 1688 kapteeni William Phips onnistui paikantamaan laivan hylyn. Helmikuun 7. ja huhtikuun 19. päivän välisenä aikana Phipsin sukeltajat nostivat hylystä 25 tonnia hopeaa, seitsemän tykkiä ja hieman kultaa. Nostetun lastin arvo oli 250 000 puntaa.
Myöhemmin hylkyä etsivät muun muassa ranskalainen tutkimusmatkailija Jacques Cousteau miehineen sekä yhdysvaltalainen aarteenmetsästäjä Burt Webber. Cousteau miehineen löysi Silvermatalikolle 1700-luvun puolivälissä uponneen kauppalaivan. Burtin miehistö oli onnekkaampi: se löysi "Concepciónin" hylyn ja nosti hylystä miljoonien dollareiden arvosta kultaa.
Mértola
Mértola on kunta Bejan piirissä, Portugalissa. Sen pinta-ala on 1 292,8 km² ja väkiluku noin 7 200.
Mértolan nykyinen pormestari on Jorge Rosa. Kunnan juhlapäivä on 24. kesäkuuta.
Pyynikintori
Pyynikintori (vuosina 1897–1927 Aleksanterintori, nimetty Venäjän keisari Aleksanteri II:n mukaan, ennen vuotta 1897 Pyynikentori) tuttavallisesti "Plassi" on Tampereen Pyynikinrinteellä sijaitseva entinen kauppapaikka. Pyynikintori rajautuu pohjoisesta Pirkankatuun, etelästä F.E. Sillanpään katuun ja idästä sekä lännestä Pyynikintori-nimiseen katuun. Nykyään alue toimii linja-autoasemana ja autojen pysäköintialueena. Pyynikintorin laidalla sijaitsevat Tampereen lyseon lukio, Tampereen konservatorio sekä Pyynikin urheilukenttä. Pyynikintorin vieressä on pienempi Heinätori.
Pyynikintorin kulmalla Pirkankadun varressa sijaitsi vuosina 1929−1938 arkkitehti Bertel Strömmerin suunnittelema Tampereen läntinen kaukolinja-autoasema, jonka yhteydessä toimi myös Esson huoltoasema. Nimensä mukaisesti asema oli Tampereelle lännestä, Turun, Porin ja Vaasan suunnista tulleiden linjojen päätepiste. Linja-autoaseman toiminnot siirtyivät vuonna 1938 valmistuneelle uudelle linja-autoasemalle Ratinaan, mutta myöhemmin osa lähinnä paikallislinjoista palautettiin Pyynikintorille. Huoltoasema oli toiminnassa 1990-luvulle saakka. Ulkonäöltään moneen otteeseen muuttunut rakennus purettiin loppuvuodesta 2000.
Moura
Moura on kunta Bejan piirissä, Portugalissa. Sen pinta-ala on 958,4 km² ja väkiluku noin 15 000.
Mouran nykyinen pormestari on Santiago Macias. Kunnan juhlapäivä on 24. kesäkuuta.
Odemira
Odemira on kunta Bejan piirissä, Portugalissa. Sen pinta-ala on 1 720,6 km² ja väkiluku noin 26 000.
Odemiran nykyinen pormestari on José Alberto Guerreiro. Kunnan juhlapäivä on 8. syyskuuta.
Opioidireseptori
Opioidireseptorit ovat G-proteiinikytkentäisiä reseptoreja, joihin sitoutuvia aineita kutsutaan opioideiksi. Kehon endogeenisiä opioideja ovat: endorfiinit, dynorfiinit ja enkefaliinit. Opioidireseptorit ovat noin 40 % samankaltaisia somatostatiinireseptorien (SSTR) kanssa.
Kolmenlaisia opioidireseptoreita on löydetty: μ ("myy"), κ ("kappa") ja δ ("delta"). Muutamia alatyyppejä on löydetty ihmiskudoksesta (μ, μ; κ, κ, κ; δ, δ), mutta niitä ei ole onnistuttu varmentamaan.
μ-reseptoriin kiinnittyvät hyvin enkefaliinit ja betaendorfiini, mutta heikosti dynorfiinit. Morfiini, hydrokodoni ja metadoni kiinnittyvät myös μ-reseptoriin.
μ-reseptoriin kiinnittyminen lievittää kipua, vähentää verenpainetta, aiheuttaa rauhallisuutta, kutinaa, pahoinvointia, euforiaa, hengitysvoimakkuuden laskua ja pupillien pienenemistä. Opioidin yliannostus tapahtuu μ-reseptorin kautta, koska hengitysvoimakkuus laskee liiaksi ja aiheuttaa tukehtumisen.
κ-reseptori on osallisena kivunlievityksessä, mutta aiheuttaa myös pahoinvointia ja dysforiaa. Sen endogeeninen ligandi on dynorfiini.
δ-reseptori on osallisena kivunlievityksessä. Sen endogeeninen ligandi on enkefaliini.
Rivnen alue
Rivnen alue () on hallinnollinen alue Ukrainan luoteisosassa. Alueen hallinnollinen keskus on Rivnen kaupunki.
Alueen naapurina on pohjoisessa Valko-Venäjän Brestin ja Homelin alueet. Ukrainan maakunnista Rivnen aluetta ympäröivät Volynin, Lvivin, Ternopilin, Hmelnytskyin ja Žytomyrin alueet.
Vuoden 2012 alussa alueen väkiluvuksi arvioitiin 1 154 300. Alue on maaseutuvaltainen: kaupunkilaisia oli vain 552 300 eli 47,8% väestöstä.
Alueen läpi kulkee tärkeä pohjois-eteläsuuntainen liikenneyhteys Ukrainasta Valko-Venäjäälle, ja Ukrainan pohjoisosien poikittaiset liikenneväylät (rauta- ja valtatiet) Kiovasta kohti Puolaa. Alueen keskeisimmät kaupungit sijaitsevat Ukrainan rautateiden päärataverkon varrella. Rivnessä on yksi Ukrainan kansainvälisistä lentokentistä.
Rivnen alue on länsi-itä suunnassa 130 kilometriä leveä ja pohjois-etelä suunnassa 210 kilometriä pitkä. Alueella on 171 yli kymmenen kilometriä pitkää jokea, yli 500 järveä ja 31 tekojärveä. Suurimmat joet ovat Dneprin sivuhaara Pripet () ja sen haarauma Styr (Стир). Pisin joki on Horyn (Горинь).
Vuoden 2012 alussa Rivnen alueella on 16 piiriä (raion), 11 kaupunkia, 16 kaupunkityyppistä taajamaa ja 1 000 kylää. Neljä kaupunkia on suoraan aluehallinnon alaisia kuntatason subjekteja piirien tapaan (vahvennettuna). Vuoden 2001 väestönlaskennassa alueen seitsemän suurinta kaupunkia olivat:
Ourique
Ourique on kunta Bejan piirissä, Portugalissa. Sen pinta-ala on 663,3 km² ja väkiluku noin 5 400.
Ouriquen nykyinen pormestari on Marcelo Guerreiro. Kunnan juhlapäivä on 8. syyskuuta.
Serpa
Serpa on kunta Bejan piirissä, Portugalissa. Sen pinta-ala on 1 105,6 km² ja väkiluku noin 15 600.
Serpan nykyinen pormestari on Tomé Pires.
Amares
Amares on kunta Bragan piirissä, Portugalissa. Sen pinta-ala on 82,0 km² ja väkiluku noin 18 900.
Amaresin nykyinen pormestari on Manuel Moreira. Kunnan juhlapäivä on 13. kesäkuuta.
Bernd Schneider (jalkapalloilija)
Bernd ”Schnix” Schneider (s. 17. marraskuuta 1973 Jena, DDR) on saksalainen maajoukkuetason jalkapalloilija, pelipaikkanaan keskikenttä. Seuratasolla hän pelasi pisimpään Bayer Leverkusenissa. Hän oli mukana voittamassa MM-hopeaa vuoden 2002 ja -pronssia vuoden 2006 kisoissa. Kaikkiaan hän pelasi 81 maaottelua ja teki niissä neljä maalia. Schneider lopetti uransa keväällä 2009.
Cabeceiras de Basto
Cabeceiras de Basto on kunta Bragan piirissä, Portugalissa. Sen pinta-ala on 241,8 km² ja väkiluku noin 16 700.
Cabeceiras de Baston nykyinen pormestari on Francisco Alves. Kunnan juhlapäivä on 29. syyskuuta.
Celorico de Basto
Celorico de Basto on kunta Bragan piirissä, Portugalissa. Sen pinta-ala on 181,1 km² ja väkiluku noin 20 100.
Celorico de Baston nykyinen pormestari on Joaquim Mota e Silva. Kunnan juhlapäivä on 25. heinäkuuta.
Esposende
Esposende on kunta Bragan piirissä, Portugalissa. Sen pinta-ala on 95,4 km² ja väkiluku noin 34 300.
Esposenden nykyinen pormestari on Benjamim Pereira. Kunnan juhlapäivä on 19. heinäkuuta.
Fafe
Fafe on kunta Bragan piirissä, Portugalissa. Sen pinta-ala on 219,1 km² ja väkiluku noin 50 600.
Fafen nykyinen pormestari on Raul Cunha. Kunnan juhlapäivä on 16. toukokuuta.
Žytomyrin alue
Žytomyrin alue () on hallinnollinen alue Ukrainan pohjoisosassa. Alueen hallinnollinen keskus on Žytomyrin kaupunki.
Žytomyrin alue rajoittuu pohjoisessa Valko-Venäjän Homelin alueeseen. Lännessä naapurina on Ukrainan Rivnen, lounaassa Hmelnytskyin, etelässä Vinnytsjan ja idässä Kiovan alue. Alue kattaa 29 900 km², mikä vastaa 4,9 prosenttia koko Ukrainan pinta-alasta.
Alue on perustettu 22 syyskuuta 1937.
Žytomyrin alue on jaettu kuntatasoa varten 23 piiriin (raion) ja viiteen keskeisimpään kaupunkiin. Žytomyr on alueen hallintokeskus. Nämä viisi suoraan aluehallinnon alaista kaupunkia ovat Berdytšiv, Korosten, Malyn, Novohrad-Volynskyi ja Žytomyr; nämä on esitetty alla olevassa taulukossa vahvennettuna. Oheinen taulukko listaa myös alueen piirit. Piirien hallintokeskuksena toimii joku alueen 11 kaupungista tai kaupunkityyppinen taajama ():
Piirihallinnon alaisuudessa on 6 kaupunkia (kaikki piiriensä hallintokeskuksia), 43 kaupunkityyppistä taajamaa ja 1 613 kylää.
Vuoden 2012 alussa alueen väkiluvuksi arvioitiin 1 273 200. Asukkaista 740 400 eli 58,2 % oli kaupunkilaisia, eli asui kaupungeissa tai kaupunkityyppisissä taajamissa.
Alueen talous perustuu pääosin graniitin ja muiden rakennuskivien kaivostoimintaan, metsä- ja maatalouteen ja useiden koneiden tuottamiseen.
Tšernobylin ydinvoimalaonnettomuus on vaikuttanut alueen pohjoisosiin; voimala sijaitsee lähimmillään noin 50 kilometrin päässä alueen pohjoisosista itään. Vaikkei Žytomyrin alue kuulunut Narodytsin piirin itäosia lukuun ottamatta kaikkein vakavimmin saastuneisiin alueisiin (suljettu vyöhyke; valtaosa piirin asukkeista evakuoitiin, osa muutti pysyvästi pois), suuri osa alueen pohjoisimmista piireistä sai merkittävää haittaa vastaavan määrän radioaktiivista laskeumaa. Tällä on vaikutuksia maatalouteen, maan virkistyskäyttöön ja mielikuvien kautta turismille.
Jarkko Wiss
Jarkko Wiss (s. 17. huhtikuuta 1972 Tampere) on suomalainen jalkapallovalmentaja ja entinen jalkapalloilija, joka toimii Veikkausliigassa pelaavan Tampereen Ilveksen päävalmentajana. Pelaajaurallaan hän oli pelipaikaltaan keskikenttäpelaaja.
Wiss aloitti uransa Tampereen Pallo-Veikoissa. Hän ratkaisi Suomen mestaruuden TPV:lle kaudella 1994 tekemällä voittomaalin Helsingin Jalkapalloklubia vastaan. Tämän jälkeen Wiss edusti FF Jaroa ja HJK:a ennen siirtymistään ulkomaille ja Norjaan, missä hän edusti Moldea, Lillestrømiä ja Mossia. HJK arvioi vuonna 1998 Wissin siirtosummaksi 2–3 miljoonaa markkaa (n. 330 000–495 000 euroa), jos hän siirtyy ulkomaille kesken sopimuskauden. Wiss siirtyi Moldeen vuonna 1999, vaikka hänellä oli sopimusta jäljellä HJK:n kanssa vuoteen 2000.
Norjasta Wiss siirtyi vuonna 2000 Englantiin Stockport Countyyn 350 000 punnan siirtosummalla. Englannin päivien jälkeen Wiss edusti Skotlantilaista Hiberniania. Kaudeksi 2004 Wiss palasi Suomeen, Tampere Unitediin, joka jäi hänen viimeiseksi edustusseuraksi. Wiss valittiin Vuoden liigapelaajaksi 2006 ja Veikkausliigan parhaaksi pelaajaksi Iltalehden järjestämässä lukijaäänestyksessä vuonna 2007. Veikkausliiga-kauden 2007 jälkeen Wiss ilmoitti lopettavansa uransa nilkkavamman vuoksi. Unitedissa Wiss saavutti kaksi Suomen mestaruutta 2006 ja 2007.
Maajoukkueessa Wiss pelasi 45 A-maaottelua tehden kolme maalia.Pelaajauransa jälkeen Wiss toimi Tampere Unitedin urheilutoimenjohtajana vuosina 2008–2009. Syksyllä 2010 hänet nimettiin seuran päävalmentajaksi 2+2-vuotisella sopimuksella. Tampere United suljettiin sarjasta kuitenkin kauden 2011 kynnyksellä rahanpesusotkun vuoksi, eikä Wiss valmentanut seuraa päivääkään liigassa. Valintaa aiemmin hän keräsi valmentajakokemusta TamU-akatemiasta, Suomen poikamaajoukkueista sekä Palloliiton Tampereen piirin valmennustehtävistä. Vuoden 2012 alusta lähtien Wiss toimi Suomen Palloliiton lännen aluevalmentajana. Seuraavan vuoden joulukuussa hänet nimitettiin alle 19- ja 18-vuotiaiden maajoukkueiden valmentajaksi.
Kaudeksi 2016 Wiss siirtyi Tampereen Ilveksen päävalmentajaksi Veikkausliigaan. Wissin aikana Ilves on saavuttanut Veikkausliigan viidennen ja kolmannen sijan. Jalkapallotoimittajat valitsivat hänet kauden 2016 päätteeksi Vuoden valmentajaksi.
Póvoa de Lanhoso
Póvoa de Lanhoso on kunta Bragan piirissä, Portugalissa. Sen pinta-ala on 132,5 km² ja väkiluku noin 23 700.
Póvoa de Lanhoson nykyinen pormestari on Manuel Baptista. Kunnan juhlapäivä on 19. maaliskuuta.
Terras de Bouro
Terras de Bouro on kunta Bragan piirissä Portugalissa. Sen pinta-ala on 277,5 km² ja väkiluku noin 7 300.
Terras de Bouron nykyinen pormestari on Joaquim Cracel. Kunnan juhlapäivä on 24. kesäkuuta.
Ryöstö seraljista
Ryöstö seraljista (, KV 384) on Wolfgang Amadeus Mozartin säveltämä kolminäytöksinen ooppera.
Ooppera tuotettiin Wienin Burgtheateriin keisari Joosef II:n käskystä ja sen kantaesitys 16. heinäkuuta 1782 oli menestys joka auttoi Salzburgista edellisenä vuonna muuttanutta Mozartia nousemaan maineeseen Wienissä.Paššan palatsi (seralji) Turkissa, 1500-luvun puoliväli.
Belmonten kihlattu Konstanze ja hänen palvelijansa Blonde ja Pedrillo ovat joutuneet merirosvojen ryöstämäksi ja heidät on myyty orjamarkkinoilla pašša Selimille. Pedrillo on voittanut paššan luottamuksen ja toimii hänen puutarhansa vartijana. Pedrillo onnistuu välittämään Belmontelle tiedon heidän olinpaikastaan.
Belmonte odottaa näkevänsä rakastettunsa, muttei tiedä kuinka pääsisi sisälle paššan palatsiin. Osmin estää hänen sisäänpääsynsä. Pedrillon avulla Belmonte pääsee palatsiin, sillä Pedrillo suosittelee Belmontea paššalle taitavana rakennusmestarina.
Pašša antaa Blonden lahjaksi Osminille. Osmin rakastuu Blondeen ja ahdistelee häntä karkealla tavalla. Blonde opettaa Osminia kuinka eurooppalaisneitojen kanssa tulee toimia. Konstanze on huolissaan; hän rakastaa edelleen Belmontea, mutta on myös oppinut arvostamaan paššaa. Konstanze torjuu paššan viettely-yritykset jolloin pašša sanoo voivansa turvautua jopa väkivaltaan. Pedrillo tainnuttaa Osminin unilääkkeellä ja kertoo Blondelle ja Konstanzelle ryöstösuunnitelmasta. Mustasukkaisuus herää Belmontessa ja hän kysyy onko Konstanze ollut hänelle uskollinen.
Pedrillo ja naiset yrittävät paeta palatsista keskellä yötä tikapuita pitkin, mutta mykkä vartija huomaa heidät. Pakoyritys päättyy ja Osminin iloitessa heidät viedään paššan eteen. Belmonte tarjoaa lunnaita jolloin paljastuu että hän on paššan perivihollisen poika. Näyttää siltä että rakastavaiset surmattaisiin mutta jalomielisyys voittaa paššan sydämessä ja Belmonte saa paššalta anteeksiannon. Pašša päästää heidät vapaiksi ja kaikki paitsi raivoava Osmin ylistävät paššan armeliaisuutta ja jalomielisyyttä.
Osminin rooli on kenties yksi maailman vaativimpia bassorooleja, sillä libreton matalin sävel bassolla on suuri D. Matalan sävelen lisäksi roolissa lauletaan myös runsaasti korkeita nuotteja.
Vieira do Minho
Vieira do Minho on kunta Bragan piirissä, Portugalissa. Sen pinta-ala on 218,05 km² ja väkiluku noin 13 000.
Vieira do Minhon nykyinen pormestari on António Cardoso . Kunnan juhlapäivä on 4. lokakuuta.
Turun Ursa
Turun Ursa ry on Turun seudulla toimiva tähtitieteellinen yhdistys, joka on perustettu 27.11.1928. Se on Suomen kolmanneksi vanhin tähtitieteellinen yhdistys. Sen perustaja ja pitkäaikainen puheenjohtaja oli Turun yliopiston fysiikan ja tähtitieteen professori Yrjö Väisälä.
Turun Ursa julkaisee kaksi kertaa vuodessa ilmestyvää jäsenlehteä nimeltään "Ceres". Yhdistys julkaisi vuosina 1941-76 vuosittain ilmestynyttä "Tähtitaivas"-lehteä, jonka myös Ursa jakoi jäsenilleen.
Turun Ursan toiminta on keskittynyt Iso-Heikkilän tähtitorniin, jossa sijaitsevat sen toimisto, kirjasto ja rakennuspaja. Tämän lisäksi Turun Ursa omistaa Kevolan observatorion Paimiossa, johon harrastajat toisinaan tekevät havaintomatkoja.
Iso-Heikkilän tähtitornissa sijaitsee Turun Ursan useimmin käytetty havaintoväline, 15 cm:n linssikaukoputki. Tähtitornissa on myös 13 cm:n linssikaukoputki ja 19 cm:n Schmidt-Väisälä-valokuvausteleskooppi. Samanlaiset Yrjö Väisälän 1950-luvulla valmistamat kaukoputket ovat myös Jyväskylän Siriuksella, Kuopion Saturnuksella, Lahden Ursalla ja Tampereen Ursalla.
Kevolan observatoriossa sijaitsee 50 cm:n Schmidt-Väisälä-teleskooppi sekä pienemmät 18 cm:n ja 8 cm:n linssikaukoputket. Vuonna 1934 valmistunut teleskooppi sijaitsi Iso-Heikkilässä 1960-luvun alkupuolelle, missä Yrjö Väisälän ryhmä löysi sillä 1930- ja 1940-luvuilla yhteensä 807 asteroidia ja seitsemän komeettaa.
Yhdistyksellä on lisäksi siirrettävä "Celestron NexStar 11 GPS" -kaukoputki. Tämän Schmidt-Cassegrain-tyyppisen kaukoputken polttoväli on 280 cm ja pääpeilin halkaisija 28 cm. Kaukoputken F/10-aukkosuhdetta saadaan parannettua F/6,3 polttovälin lyhentimen avulla.
Valokuvausta varten yhdistyksellä on "SBIG ST-2000M" CCD -tähtivalokuvauskamera RGB-värikehillä ja adaptiivisella korjauspeilillä. Lisäksi vanhoilla Schmidt-Väisälä-teleskoopeilla voi ottaa erittäin laajakulmaisia valokuvia laakafilmille.
SBIG:n CCD-kamera ja Celestron-kaukoputki on hankittu yhdistykselle vuonna 2002; hankintaa tukivat Jenny ja Antti Wihurin rahasto ja Turun kaupunki.
Turun Ursa järjestää Iso-Heikkilän tähtitornilla jäseniltoja joka perjantai sekä pimeänä vuodenaikana yleisönäytöksiä. Yhdistykseen kuuluu noin 200 jäsentä.
Vila Verde
Vila Verde on kunta Bragan piirissä Portugalissa. Sen pinta-ala on 228,7 km² ja väkiluku noin 47 900. Kunnan pormestari on António Vilela. Kunnan juhlapäivä on 13. kesäkuuta.
Odotustila (pamfletti)
Odotustila, Pamfletti uudesta työstä on Jakke Holvaksen ja Jussi Vähämäen vuonna 2005 julkaisema kirja työelämän viime aikojen ja lähitulevaisuuden muutoksista. Kirjan graafisesta suunnittelusta on vastannut Petri Salmela.
Lämsänjärvi
Lämsänjärvi on pieni järvi Oulunsuun kaupunginosassa Oulussa. Järvi sijaitsee samannimisellä asuinalueella Oulunsuun ja Knuutilan kaupunginosien rajamailla Poikkimaantien varrella noin viiden kilometrin päässä keskustan kaakkoispuolella.
Järven koillisrannalla sijaitsee Oulun kaupungin ylläpitämä uimaranta, jonka hiekkaranta on noin kahdensadan metrin mittainen. Rannalla on pukeutumissuojat. Järvi on tunnettu nopeasti lämpiävästä vedestään ja on suosittu etenkin lapsiperheiden keskuudessa. Järven ympäristössä kiertää myös kevyen liikenteen väyliä sekä talvisin hiihtolatu ja moottorikelkkareitti. Pohjois-Pohjanmaan ympäristökeskuksen tiedotteen mukaan järven veden laatu oli vuonna 2001 kaupungin parhaimpia. Heinäkuussa 2014 vedestä löydettiin kuitenkin vatsatautiepidemian myötä sekä noro- että adenoviruksia, ja järvi asettiin perjantaina 1.8.2014 toistaiseksi uintikieltoon. Jo yksikin norovirusta kantava ihminen voi saastuttaa pienen järven. Poikkeuksellisen lämpimät vedet edistävät virusten leviämistä mutta myös niiden tuhoutumista.
Järven länsirannalla sijaitsee Oulun seurakuntayhtymän hallinnoima Lämsänjärven leirikeskus, jonka päärakennus on valmistunut 1936.
Vizela
Vizela on kunta Bragan piirissä, Portugalissa. Sen pinta-ala on 24,7 km² ja väkiluku noin 23 700.
Vizelan nykyinen pormestari on Dinis Costa. Kunnan juhlapäivä on 19. maaliskuuta.
Jakke Holvas
Jakke Holvas (s. 16. syyskuuta 1968 Turku) on suomalainen tietokirjailija, filosofian tutkija ja Yleisradion toimittaja. Hän juontaa Yle Radio 1:n ohjelmaa Kulttuuriykkönen. Hänen väitöskirjansa julkaistiin 2009. Holvas on kuulunut televisio-ohjelma "T-Klubin" toimituskuntaan ja kirjoittanut kolumneja Helsingin Sanomiin. Hän on työskennellyt Ylen aamu-tv:n juontajana sekä toimittajana Yleisradion Radiouutisten uutis- ja ajankohtaistoimituksessa.
Jussi Vähämäki
Juhani (Jussi) Vähämäki (s. 1956) on suomalainen valtiotieteen tohtori ja dosentti. Vähämäki työskentelee yliopistonlehtorina Itä-Suomen yliopistossa.
Vähämäki on tutkinut työelämän ja talouden muutoksia yhteiskuntatieteellisestä näkökulmasta. Teemaa käsittelee erityisesti Tutkijaliiton julkaisema teos "Kuhnurien kerho" (2002).
Vähämäen yhdessä Jakke Holvaksen kanssa tekemä kirja "Odotustila" (2005) on kuvaus työelämän viime aikojen ja lähitulevaisuuden muutoksista.
Kirjojen lisäksi Vähämäki on julkaissut artikkeleita tieteellisissä aikakauslehdissä ja kokoelmateoksissa ja suomentanut eurooppalaista filosofiaa.
Alfândega da Fé
Alfândega da Fé on kunta Bragançan piirissä, Portugalissa. Sen pinta-ala on 322,0 km² ja väkiluku noin 5 100.
Alfândega da Fén nykyinen pormestari on Berta Nunes. Kunnan juhlapäivä on 29. kesäkuuta.
Bragança
Bragança on Bragançan piirin pääkaupunki Portugalin Região Nortessa. Sen pinta-ala on 1 173,6 km² ja väkiluku noin 35 300.
Bragançan nykyinen pormestari on Hernâni Dinis Venâncio Dias. Kunnan juhlapäivä on 22. elokuuta.
Carrazeda de Ansiães
Carrazeda de Ansiães on kunta Bragançan piirissä, Portugalissa. Sen pinta-ala on 279,2 km² ja väkiluku noin 6 400.
Carrazeda de Ansiãesin nykyinen pormestari on José Luís Correia. Kunnan juhlapäivä on elokuun viimeinen perjantai.
Freixo de Espada à Cinta
Freixo de Espada à Cinta on kunta Bragançan piirissä, Portugalissa. Sen pinta-ala on 244,1 km² ja väkiluku noin 3 800.
Freixo de Espada à Cintan nykyinen pormestari on Maria do Céu Quintas.
Simplicius (paavi)
Pyhä Simplicius (s. Tivoli, Italia - k. 10. maaliskuuta 483, Rooma) oli paavina Länsi-Rooman kukistumisen aikaan 3. maaliskuuta 468 - 10. maaliskuuta 483. Hänen elämästään tiedetään lähinnä "Liber Pontificaliksen" kirjoitusten pohjalta. Simplicius puolusti paavina Khalkedonin kirkolliskokousta kiistassa monofysitismiksi kutsuttua harhaoppia vastaan. Hän rakennutti Roomaan useita kirkkoja ja pienempiä uskonnollisia rakennuksia.
Pyhimykseksi julistetun Simpliciuksen päivää on vietetty 10. maaliskuuta.
Al Bangura
Alhassan "Al" Bangura (s. 24. tammikuuta 1988 Freetown, Sierra Leone) on sierraleonelainen jalkapalloilija, pelipaikaltaan keskikenttäpelaaja. Hän edustaa englantilaista Forest Green Roversia.
Bangura syntyi Freetownissa Sierra Leonessa. Banguran isä johti poro-salaseuraa ja tavan mukaan hänen oli otettava isänsä paikka tämän kuoltua. Bangura ei halunnut osallistua sen toimintaan ja pakeni Guineaan 15-vuotiaana peläten kultin tappavan hänet.
Guineassa Bangura tapasi ihmiskauppaan sekaantuneen ranskalaisen miehen, joka kuljetti hänet Ranskaan ja myöhemmin Isoon-Britanniaan. Mies yritti tehdä Bangurasta miesprostituoitua, mutta hän onnistui pakenemaan ja anoi turvapaikkaa.
Englannin mestaruussarjassa pelanneen Watfordin kykyjenetsijät näkivät Banguran pelaamassa puistossa ja vakuuttuivat hänen taidoista. Hän pääsi mukaan seuran akatemiaan ja debytoi ykkösjoukkueessa kaudella 2004–2005 ollessaan 17-vuotias. Bangura teki ammattilaissopimuksen seuran kanssa ja edusti Watfordia viisi kautta. Hän pelasi muun muassa Valioliigassa kaudella 2006–2007. Kaudella 2008–2009 Bangura pelasi myös lainasopimuksella Brighton & Hove Albionissa. Kauden päätteeksi Watford ja Bangura purkivat sopimuksensa.
Kaudeksi 2009–2010 Bangura siirtyi mestaruussarjan Blackpooliin. Hän pelasi Blackpoolin nousuun päättyneen kauden aikana yhdeksän ottelua. Kesällä 2010 Bangura siirtyi Turkin toiseksi korkeimmalla sarjatasolla pelanneeseen Mersin İdmanyurduun.
Sierra Leonen maajoukkueessa Bangura pelasi ensimmäisen maaottelunsa 2008. Hän ei pysty pelaamaan Sierra Leonen kotiotteluita, koska pelkää henkensä puolesta.
Banguralle myönnettiin lupa pysyä maassa alkuvuodesta 2007, mutta Britannian ulkomaalaisvirasto valitti asiasta marraskuussa 2007, koska sen mukaan hänen asema turvapaikanhakijana muuttui hänen täytettyä 18. Banguran hakemus hylättiin ja hänet määrättiin karkotettavaksi. Bangura valitti päätöksestä muun muassa kansainvälisen pelaajayhdistyksen FIFPron, Watfordin seurajohdon ja useiden poliitikkojen tukemana. Hänen sallittiin jäädä maahan työluvan hakemisen ja valituksen käsittelyn ajaksi. Tammikuussa 2008 Banguralle myönnettiin työlupa vaikka hän ei täyttänytkään jalkapalloilijan työlupaan tavallisesti vaadittavia kriteerejä.
Kirovohradin alue
Kirovohradin alue () on hallinnollinen alue Ukrainan keskiosassa. Alueen hallinnollinen keskus on Kirovohradin kaupunki. Alueen naapureina ovat idässä Dnipropetrovskin, etelässä Mykolajivin ja Odessan, lännessä Vinnytsjan sekä pohjoisessa Tšerkasyn ja Pultavan alueet.
Kirovohradin alueen väkiluku oli vuoden 2013 alussa 995 171 henkeä, joka oli 2,2 prosenttia Ukrainan väkiluvusta. Kirovharadin alueen asukkaista 62,3 oli kaupunkilaisia.
Alaueen kaupungeista suurimmat ovat: Kropyvnytskyi (234 322 as.), Oleksandrija (82 819 as.) ja Svitlovodsk (46 613 as.).
Kirovohradin alue on jaettu paikallishallinnon ylemmällä tasolla 21 piiriin (raion) ja neljään kaupunkipiiriin. Kaikkiaan alueella on 12 kaupunkia, 27 kaupunkityyppistä asutustaajamaa ja 993 kylää. Alueen piirit ja kaupunkipiirit ovat:
IBBY
IBBY eli International Board on Books for Young People on kansainvälinen järjestö, jonka tavoitteena on lasten- ja nuortenkirjallisuuden ja lukutaidon edistäminen eri maissa. IBBY on perustettu Sveitsissä vuonna 1953 ja sillä on yli 60 kansallista jaostoa. Joka toinen vuosi järjestetään kansainvälinen IBBY-kongressi.
Suomessa toimii IBBY Finland. Se on perustettu vuonna 1957 ja toimi vuoteen 2003 asti nimellä Suomen nuortenkirjaneuvosto. Se julkaisee neljästi vuodessa ilmestyvää Virikkeitä-lehteä ja järjestää jäseniltoja, seminaareja sekä keskustelutilaisuuksia. Yhdistys esittelee ja arvioi Suomessa ilmestyvää lasten- ja nuortenkirjallisuutta ja tekee yhteistyötä muiden lastenkulttuuritoimijoiden kanssa. IBBYn toiminnassa on tärkeää kansainvälisyys ja IBBY Finland tekee yhteistyötä erityisesti muiden pohjoismaisten IBBY-jaostojen kanssa.
Joka toinen vuosi jaetaan kansainvälinen H.C. Andersen -palkinto, jonka suomalaiset saajaehdokkaat nimeää IBBY Finland. Lisäksi IBBY Finland nimeää IBBYn kunnialistalle suomalaisen kirjailijan, kuvittajan ja kääntäjän. Kolmen vuoden välein Suomessa jaetaan lasten- ja nuortenkirjallisuuden Anni Swan -mitali.
Mäti
Mäti on naaraskalojen tuottamaa munamassaa. Mätiä käytetään ruoanvalmistuksessa yleensä tuoresuolattuna mutta myös kypsennettynä. Myös muiden merenantimien kuten katkarapujen munia kutsutaan mädiksi.
Sammen mätiä kutsutaan kaviaariksi.
Japanilaisessa sushi-keittiössä käytetään mätiä eri muodoissa :Ruotsissa käytetään suolattua ja savustettua turskan mätiä leivänpäällysteenä.
Rasvakalan mätiä käytetään yleisesti tanskalaisessa keittiössä. Se tarjotaan yleensä kovaksi keitettyjen kananmunien päällä tai sen kanssa voidaan nauttia esimerkiksi katkarapuja. Myös turskan mätiä syödään yleisesti.
Tarama on suolattua ja palvattua karpin mätiä ja siitä valmistetaan taramosalataa sekoittamalla taramaa, sitruunanmehua, leivänmuruja, sipuleja ja oliiviöljyä. Taramosalataa käytetään dippinä.
Bottarga on suolattu ja kuivattu harmaamullon mätipussi, joka tarjoillaan pastan kanssa.
Iranin Kaspianmeren puoleisilla alueilla Gīlānissa ja Mazarandanissa käytetään eri mätilajeja. Mätiä nautitaan grillattuna, palvattuna, suolattuna tai sekoitettuna muihin ruoka-aineisiin. Suolattua tai palvattua mätiä käytetään mausteiden tapaan. Tuore mäti nautitaan yleensä grillattuna, höyrytettynä tai sekoitettuna kanamuniin ja paistettuna vanukasmaisena ruokalajina, joka tunnetaan nimellä ”Ashpal Kuku”.
Mykolajivin alue
Mykolajivin alue () on hallinnollinen alue Ukrainan keskiosassa. Alueen hallinnollinen keskus on Mykolajivin kaupunki. Aluetta rajaavat Mustameri etelässä, Odessan alue lännessä, Kirovohradin alue pohjoisessa sekä Dnipropetrovskin ja Hersonin alueet idässä. Etelä-Bug laskee alueen läpi Mustaanmereen.
Mykolajivin alueella oli vuoden 2013 alussa yhteensä noin 1 173 481 asukasta, mikä oli 2,6 prosenttia Ukrainan väestöstä. Alueen asukkaista 67,8 prosenttia oli kaupunkilaisia. Alueella on neljä yli 30 000 asukkaan kaupunkia (2013):
Mykolajiv (496 188 as.), Pervomaisk (66 671 as.), Južnoukrajinsk (40 555 as.) ja Voznesensk (36 613 as.).
Mykolajivin alue oli vuoden 2014 alussa ja ettu apaikallishallintoa varten 19 piiriin (raion) ja viiteen aluehallinnon alaisuudessa olevaan kaupunkiin tai kaupunkipiirikuntaan. Kaikkiaan alueella oli 9 kaupunkia, 17 kaupunkityyppistä asutustaajamaa ja 889 kylää.
Mykolajivin alueen 19 piiriä ja viisi kaupunkipiiriä ovat:Mykolajivin alueen osuus Ukrainan bruttokansantuotteen kertymisestä oli vuonna 2011 yhteensä 27,633 miljardia UAH, eli 2,68 miljardia euroa (reaalisin hinnoin) tai 2,1 prosenttia koko Ukrainan BKT:stä. Jokainen alueen asukas kerrytti kansantuotetta keskimäärin 23 402 UAH eli 2 272 euroa tuona vuonna. Tämä oli 82 prosenttia Ukrainan keskiarvosta. Keskimääräinen kuukausipalkka vuonna 2013 oli 3 094 UAH eli vuoden lopun vaihtokurssia käyttäen eurooppalaisittain hyvin vaatimaton 280 euroa.
Kaviaari
Kaviaari (turkk. "havyar", pers. "khaviyar" ’mätikala, sampi’) on sammen mätiä. Kaviaari on yksi arvostetuimpia ja kalleimpia kulinaarisia herkkuja ja vauraan elämäntavan symboli.
Vaikka kaviaaria saadaankin kaikista sammista, perinteisesti siksi kutsutaan Kaspianmeren ja Volgan sampilajien mustajyväistä mätiä. Kuitenkin myös Kiinasta Amur-joen sammista sekä Yhdysvaltain alueelta saadaan kaviaaria. Kuuluisimpia ja himotuimpia kaviaareja tulee beluga-, ossetra- ja sevruga-kaloista.
Hyvin harvinaista "kultaista kaviaaria" saadaan sammen sukuisesta sterletistä ("Acipenser ruthenus"). Se oli tsaarien, šaahien ja muiden ylhäisöjen herkkua.
Jäljitelmä- ja merileväkaviaarit on valmistettu merilevästä tai kasviproteiinista. Ne näyttävät ulkoisesti kaviaarilta tai mädiltä. Merileväkaviaarin etuna on se, että se on kalakantojen kannalta ympäristövastuullinen vaihtoehto, sillä sen valmistus ei edellytä kalastusta. Merileväkaviaari on myös edullinen sekä kolesteroliton tuote.
Kaviaari nautitaan usein alkupalana sellaisenaan, paahtoleivällä, tai blinien tai smetanan kanssa. Kaviaari voidaan tarjoilla myös samppanjan kera.
Kaviaarin korkean hinnan vuoksi se on muodostunut synonyymiksi vauraalle elämäntavalle länsimaissa. Venäjällä kaviaari on hinnastaan huolimatta kuitenkin yleinen näky häiden ja muiden juhlien yhteydessä.
Sampikannat ovat kaviaarinkalastuksen seurauksena vähentyneet rajusti, mikä on johtanut kaviaarin hinnan nousuun ja pelkoon sampikantojen tulevaisuudesta. Tammikuussa 2006 CITES kielsi luonnonvaraisista sammista hankitun kaviaarin maailmankaupan. Tammikuussa 2007 kieltoa lievennettiin ja sallittiin 96 tonnin myynti, mikä on 15 % vuoden 2005 kaviaarikauppaa vähemmän.
Vuonna 2010 Kaspianmeren rantavaltiot sopivat vientikiintiöstä, joka on 81 tonnia, kun se vuonna 2008 oli 86 tonnia. Laittoman viennin on arvioitu olleen vuonna 2001, jolloin vienti kiellettiin väliaikaisesti kokonaan, kymmenkertainen lailliseen verrattuna.
Can’t Stop the Music (albumi)
Can’t Stop The Music on Village Peoplen viides studioalbumi sekä saman nimisen elokuvan soundtrack, joka julkaistiin vuonna 1980. Victor Willis ei ollut enää yhtyeessä mukana tuolloin, mikä muutti sanoitusten osalta yhtyeen tyyliä jonkin verran. Poliisin roolissa oli Ray Simpson. Simpsonin lisäksi laulutaitojaan pääsi näyttämään myös rakennusmies David Hodo, joka esitti kappaleen I Love You To Death. Kuten elokuvakin, myös albumi oli floppi verrattuna yhtyeen 70-luvun menestykseen. Albumilla olivat Village Peoplen lisäksi mukana myös The Ritchie Family ja David London.
Hämeen ammattikorkeakoulu
Hämeen ammattikorkeakoulu (lyh. "HAMK") on monialainen ammattikorkeakoulu, joka toimii Kanta-Hämeen ja Pirkanmaan maakunnissa, palvellen noin kahden miljoonan asukkaan aluetta. Hämeen ammattikorkeakoulu tarjoaa yhteensä noin kolmeakymmentä koulutusta kuudella eri koulutusalalla. Ammattikorkeakoulun rehtorina toimii Pertti Puusaari. Opiskelijoita HAMKissa on yhteensä noin 7200 ja henkilöstöä noin 750.
HAMK on toiminut vuoden 2015 alusta lähtien osakeyhtiönä. HAMK oy:n osakaskuntia ovat Hämeenlinna, Forssa, Riihimäki, Valkeakoski, Hattula ja Tammela. HAMKin rinnalla toimii myös toisen asteen koulutusta tarjoava Hämeen ammatti-instituutti. Maan suurin Ammatillinen opettajakorkeakoulu on osa Hämeen ammattikorkeakoulua.
HAMK kuuluu FUAS-liittoumaan yhdessä Lahden ammattikorkeakoulun ja Laurea-ammattikorkeakoulun kanssa. Strateginen liittouma on Suomen ammattikorkeakoulujen suurin: opiskelijoita on yhteensä noin 19 500 ja henkilöstöä 1400.
HAMK on panostanut viime vuosina vahvasti kansainvälistymiseen. HAMKin strategiset kumppanikorkeakoulut maailmalla ovat brasilialainen Feevale University ja tanskalainen Via University College.
Koulutuksen aloittain:
Hämeen ammattikorkeakoulussa voi suorittaa myös ylemmän ammattikorkeakoulututkinnon. Opiskelu on opiskelijalle maksutonta ja siihen vaaditaan AMK-tutkinto tai vastaava korkeakoulututkinto sekä kolmen vuoden työkokemus. Ylempi ammattikorkeakoulututkinto antaa kelpoisuuden julkiseen virkaan, jonka vaatimuksena on ylempi korkeakoulututkinto.
Ylemmän ammattikorkeakoulututkinnon voi HAMKissa suorittaa näissä koulutusohjelmissaAmmattikorkeakoulujen päätehtävä on opetus. Tutkimus on kuitenkin noussut tärkeäksi osaksi toimintaa erityisesti niissä ammattikorkeakouluissa, joiden toiminta-alueella ei ole yliopistoa, kuten Kanta-Hämeessä. HAMKin tutkimusyksiköt ovat
Tutkimusyksiköt edistävät aluevaikuttavuutta ja työelämälähtöistä tutkimusta. Työelämälähtöiset, opetusta tukevaa tutkimusyksiköt ja niiden tutkimusryhmät toimivat tarkennettujen painoalojen mukaisesti:
Osallistuminen tutkimus-, kehittämis- ja innovaatiotoimintaan (TKI-toiminta) on olennainen osa opiskelua HAMKissa. Alueen elinkeinoelämä, erityisesti pk-yritykset ja julkinen sektori, tekevät yhdessä ammattikorkeakoulun kanssa tutkimusta tai kehittämistyötä, jonka osaksi oppiminen ammattikorkeakoulussa organisoidaan. Työelämässä syntyvät kehittämistehtävät kokoavat opettajat, opiskelijat ja tutkijat yhteisten tutkimus- ja tuotekehityshankkeiden pariin. Kiinteä vuorovaikutus työelämän kanssa palvelee opiskelijoiden kasvua ammatillisiin asiantuntijatehtäviin.
Ammattikorkeakoulun opiskelijatoiminnasta vastaavana opiskelijakuntana toimii Hämeen ammattikorkeakoulun opiskelijakunta HAMKO.
Macedo de Cavaleiros
Macedo de Cavaleiros on kunta Bragançan piirissä, Portugalissa. Sen pinta-ala on 699,1 km² ja väkiluku noin 15 800.
Macedo de Cavaleirosin nykyinen pormestari on Duarte Moreno. Kunnan juhlapäivä on 29. kesäkuuta.
Mirandela
Mirandela on kunta Bragançan piirissä, Portugalissa. Sen pinta-ala on 659 km² ja väkiluku noin 24 000.
Mirandelan nykyinen pormestari on José Silvano. Kunnan juhlapäivä on 25. toukokuuta.
Konttaaminen
Konttaaminen on liikkumista käsien ja polvien varassa. Pikkulapset usein siirtyvät ryömimisestä konttaamiseen, jonka jälkeen oppivat kävelemään. Konttaamisessa etenemisnopeus on ryömimistä nopeampi.
Vauva oppii konttaamaan noin kahdeksan kuukauden ikäisenä. Tämä vaihe kestää useita kuukausia, kunnes lapsi oppii seisomaan ja kävelemään ensin tukea vasten ja sitten omin voimin.
Konttaaminen voi olla vauhdikasta ja se kehittää käsivarsien, jalkojen ja selän lihaksia. Siten valmistellaan kehoa myös kävelyä varten. Konttaamisen oppiminen liittyy ihmisen tasapainoaistin kehittymiseen. Tasapainoaisti kehittyy myös, kun ihminen opettelee kävelemään.
Kaikki vauvat eivät ollenkaan konttaa, vaan siirtyvät suoraan esimerkiksi ryömimisestä kävelemiseen.
Mogadouro
Mogadouro on kunta Bragançan piirissä, Portugalissa. Sen pinta-ala on 757,9 km² ja väkiluku noin 9 500.
Kunnan juhlapäivä on 15. lokakuuta ja sen suojeluspyhimys on Mamas.
Torre de Moncorvo
Torre de Moncorvo on kunta Bragançan piirissä, Portugalissa. Sen pinta-ala on 531,6 km² ja väkiluku noin 8 600.
Torre de Moncorvon nykyinen pormestari on Nuno Gonçalves. Kunnan juhlapäivä on 19. maaliskuuta.
Hämeen ammattikorkeakoulun opiskelijakunta
Hämeen ammattikorkeakoulun opiskelijakunta (HAMKO) on Hämeen ammattikorkeakoulussa toimiva ammattikorkeakoululain 42a§:n mukainen opiskelijakunta.
Opiskelijakunnan tehtävänä on valita opiskelijoiden edustajat ammattikorkeakoulun hallitukseen ja muihin monijäsenisiin toimielimiin. Lisäksi opiskelijakunnan tehtävänä on toimia jäsentensä yhdyssiteenä ja edistää opiskelijoiden aktiivista kansalaisuutta, opiskelijoiden yhteiskunnallisia, sosiaalisia ja henkisiä sekä opiskeluun ja opiskelijan yhteiskunnalliseen asemaan liittyviä pyrkimyksiä.
Opiskelijakunnan jäsenyys on vapaaehtoinen. Jäseniä opiskelijakunnalla on kaikilla paikkakunnilla, joissa ammattikorkeakoululla on toimipisteitä eli Forssassa, Riihimäellä, Valkeakoskella, Hämeenlinnassa, Tammelassa, Hyvinkäällä ja Hattulassa.
Opiskelijakunnan toimisto sijaitsee Hämeenlinnassa Visamäen kampuksella. Opiskelijakunta on valtakunnallisen Suomen opiskelijakuntien liitto - SAMOK ry:n jäsen.
Opiskelijakunta julkaisi vuodesta 1998 vuoteen 2010 vähintään viidesti vuodessa ilmestynyttä HIILIHAMKO-lehteä . Vuonna 2013 HAMKO aloitti blogin julkaisemisen.
Hämeen ammattikorkeakoulun opiskelijakunnan hallituksen puheenjohtajat:
Vila Flor
Vila Flor on kunta Bragançan piirissä, Portugalissa. Sen pinta-ala on 265,8 km² ja väkiluku noin 6 700.
Vila Florin nykyinen pormestari on Fernando Barros. Kunnan juhlapäivä on 24. elokuuta.
Vimioso
Vimioso on kunta Bragançan piirissä, Portugalissa. Sen pinta-ala on 481,5 km² ja väkiluku noin 4 600.
Vimioson pormestari on José Rodrigues. Kunnan juhlapäivä on 24. elokuuta.
Turkin Grand Prix
Turkin Grand Prix oli Turkissa järjestetty Formula 1 -sarjan osakilpailu.
Turkin Grand Prix ajettiin İstanbul Parkin moottoriradalla. Se järjestettiin ensimmäisen kerran vuonna 2005, jolloin paalupaikalta voittoon ajoi suomalainen Kimi Räikkönen McLarenilla.
Turkin Grand Prix muistetaan ehkä parhaiten vuoden 2010 kilpailusta, jolloin Red Bull -kuljettajat Sebastian Vettel ja Mark Webber kolaroivat keskenään ja kilpailu päättyi McLarenin kaksoisvoittoon. Tilanteen jälkeen Red Bull -kuljettajat syyttelivät kolaroinnista toisiaan.
FIA päätti jättää Turkin GP:n pois kisakalenterista kaudella 2012.
Humalatila
Humalatila eli juopumus on alkoholin nauttimisen aiheuttama päihtymys. Humalan vahvuutta mitataan yleensä sillä, kuinka monta promillea veressä on alkoholia.
Humala on myrkytystila, joka näkyy etenkin keskushermoston toiminnan häiriöinä. Humalatilan oireet ovat yksilökohtaisia, joihin vaikuttaa muun muassa toleranssi. Tavallisimpia oireita ovat hidastunut ajatuksenjuoksu ja heikentynyt arviointikyky, joillakin dopamiinitasojen noustessa lisääntynyt itsevarmuus, hilpeys ja sosiaalisuus, sekä suurilla annoksilla suulliset ja motoriset häiriöt, väsymys ja tajuttomuus.
Alkavaa humalaa kutsutaan "nousuhumalaksi" ja laskussa olevaa, heikkenevää humalaa "laskuhumalaksi". Voimakasta humalatilaa seuraa tavallisesti krapula.Nainen päätyy humalaan vähemmästä alkoholimäärästä kuin mies. Tämä johtuu sukupuolten välisistä eroista kehon nestetilavuudessa, joka on miehillä suurempi. Myös esimerkiksi juojan fyysinen koko vaikuttaa humaltumiseen; pienikokoinen päihtyy vähemmästä alkoholimäärästä kuin kookkaampi henkilö. Ei ole mahdollista muuttaa nopeutta, jolla maksa alkoholin polttaa. Mikäli juominen on toistuvaa, elimistö sopeutuu alkoholiin ja juojan toleranssi kasvaa. Näin ollen myös kokemus vaikuttaa humaltumiseen.
Joissakin šamanistisissa uskonnoissa alkoholi on ollut yksi mahdollisista tajuntaan vaikuttavista aineista, joiden avulla on tavoiteltu transsitilaa.
Rattijuopumus on Suomessa rangaistava teko. Rattijuopumuksen promilleraja on 0,5 promillea alkoholia veressä tai uloshengitysilmassa 0,22 milligrammaa alkoholia litrassa. Törkeän rattijuopumuksen raja on taas joko 1,2 promillea alkoholia veressä tai 0,53 milligrammaa alkoholia litrassa hengitysilmaa. Törkeästä rattijuopumuksesta voidaan tuomita myös henkilö, joka on käyttänyt huumetta tai muuta huumaavaa ainetta niin, että hänen kykynsä arvioida liikennettä on selvästi huonontunut. Vesiliikenteessä ruorijuopumusraja on huviliikenteessä 1 promille ja ammattiliikenteessä 0,5 promillea.
Vinhais
Vinhais on kunta Bragançan piirissä, Portugalissa. Sen pinta-ala on 694,7 km² ja väkiluku noin 10 600.
Vinhaisin nykyinen pormestari on Américo Pereira. Kunnan juhlapäivä on 20. toukokuuta.
Päihtymys
Päihtymys on päihteen eli alkoholin, väärinkäytetyn lääkkeen, impattavan aineen tai huumeen aiheuttama psykoaktiivinen vaikutus. Alkoholin aiheuttamaa päihtymystä kutsutaan humalatilaksi. Eri päihteiden vaikutukset keskushermostoon ja tajuntaan voivat olla euforisoivia, piristäviä, lamauttavia tai hallusinogeenisia.
Belmonte (Portugali)
Belmonte on kunta Castelo Brancon piirissä, Portugalissa. Sen pinta-ala on 118,8 km² ja väkiluku noin 6 900.
Belmonten nykyinen pormestari on António Dias Rocha. Kunnan juhlapäivä on 26. huhtikuuta.
Silvermatalikko
Silvermatalikko (; ) on Atlantin valtameressä Dominikaanisen tasavallan pohjoispuolella sijaitseva matala vesialue. Alue muodostuu lähes veden pinnan tasolle nousevasta merenpohjasta sekä koralliriutoista. Matalikon pohjoisosassa on pintahylkynä rahtilaiva "Polyxeni". Hylyssä saa vierailla ainoastaan hallituksen luvalla. Alueelle on vuosisatojen aikana uponnut useita aluksia, näistä tunnetuin lienee espanjalainen aarrelaiva Nuestra Señora de la Concepción, joka ajoi karille 31. lokakuuta 1641 ja upposi.
Koska Silvermatalikko on matalavetinen alue, se on myös vaaratekijä merenkulun turvallisuudelle. Alueelle suuntaavien veneilijöiden on pyydettävä lupa.
Alue kuuluu Dominikaaniseen tasavaltaan. 14. lokakuuta 1986 Dominikaanin tasavalta perusti Silver Bank Sanctuary -nimisen suojelualueen merinisäkkäille. 5. heinäkuuta 1996 Dominikaanisen tasavallan presidentti antoi määryksen suojelualueen laajentamisesta. Alue on ollut pitkään valaiden lisääntymisalue. Turistit pääsevät alueelle opastettujen kierrosten aikana seuraamaan valaita sekä muita eläimiä.
Silvermatalikon kaakkoispuolella sijaitsee Navidadmatalikko, jonka myös kuuluu Dominikaaniselle tasavallalle. Maantieteellisesti sekä Silver- että Navidadmatalikot kuin myös luoteessa sijaitseva Mouchoirmatalikko kuuluvat Bahamasaariin.
Moita
Moita on kunta Setúbalin piirissä, Portugalissa. Sen pinta-ala on 55 km² ja väkiluku noin 66 000.
Moitan nykyinen pormestari on Rui Garcia.
Knut Faldbakken
Knut Faldbakken (s. 1941) on norjalainen kirjailija.
Faldbakken opiskeli psykologiaa Oslon yliopistossa, mutta jätti opintonsa kesken ja ryhtyi toimittajaksi. Hän asui ulkomailla yhteensä kymmenen vuotta ja kertoo kokemuksistaan kirjoissaan. Hänen esikoisteoksensa oli "Harmaa sateenkaari" vuonna 1967, ja seuraava romaani oli läpimurto "Sin mors hus". Romaanien lisäksi Faldbakken on kirjoittanut näytelmiä, dekkarin ja lastenkirjan. Kirjoja on käännetty 19 kielelle ja myyty yhteensä yli kaksi miljoonaa. Viisi niistä on myös filmattu.
Johannes XXI
Johannes XXI, syntymänimeltään Pedro Julião, (1215 – 20. toukokuuta 1277) oli paavina 16. syyskuuta 1276 – 20. toukokuuta 1277. Häntä edelsi Hadrianus V ja seurasi Nikolaus III. Johannes XXI tunnettiin iberialaisen syntyperänsä vuoksi myös nimellä Pedro Hispano.
Johannes XXI syntyi Lissabonissa, Portugalissa. Hän opiskeli muun muassa Pariisin yliopistossa. Vuosina 1271–1276 hän toimi paavi Gregorius X:n lääkärinä. Johannes XXI valittiin paaviksi Hadrianus V:n kuoltua 18. elokuuta 1276. Hän ehti hallita kahdeksan kuukauden ajan ennen kuolemaansa vuonna 1277.
Oikeastaan hänen nimensä olisi pitänyt olla Johannes XX, mutta hän valitsi järjestysnumeron XXI, koska halusi korjata virheen, jonka tuolloin uskottiin tapahtuneen paavien Johannes XV–XIX numeroinnissa.
Fabian Society
Fabian Society on brittiläinen, tammikuussa 1884 perustettu sosialismiin suuntautuneiden intellektuellien muodostama liike, tavoitteenaan ”yhteiskunnan uudelleen rakentaminen korkeimpien moraaliperiaatteiden mukaisesti” (”The reconstruction of Society in accordance with the highest moral principles”) kansanvaltaisin ja rauhanomaisin keinoin. Sen aatesuuntaus tunnetaan nimellä fabianismi. Seura sai nimensä roomalaisen sotapäällikkö Fabius Maximuksen mukaan, joka tunnettiin varovaisesta sodankäynnistään Hannibalia vastaan ja joka sai liikanimen "Cunctator" (viivyttelijä).
Fabianistit eivät uskoneet luokkataistelun hyödyllisyyteen vaan valistukseen ja sivistykseen; vallankumouksen sijaan he kannattivat asteittaista tietä sosialismiin. Heidän visionsa sosialismista oli valtio- ja asiantuntijajohtoinen. Fabianistit olivat pääosin keskiluokkaisia intellektuelleja ja oman puolueen perustamisen sijaan he pyrkivät vaikuttamaan olemassaolevien puolueiden kautta. Vuonna 1900 Fabian Societyn jäsenet perustivat työväenpuolueen edeltäjän "Labour Representation Committeen".
Liikkeen jäseniin kuuluivat muun muassa Sidney ja Beatrice Webb, George Bernard Shaw, Graham Wallas ja H. G. Wells. Myöhemmin mukana olivat myös Ramsay MacDonald ja Clement Attlee.
Fabian Society toimii edelleen ajatushautomona.